Аԥсны Аҭҵаарадыррақәа ракадемиа ахада Зураб Џьапуа арадио Sputnik Аԥсны аефир аҿы еиҭеиҳәеит Владикавказ имҩаԥысуаз аконференциа атәы.
"Ареспублика Ҟрым аҩызцәа V Жәларбжьаратәи рфорум" мҩаԥысуан Иалта абҵара 7 - 9 рзы. Уи иалахәын аиҿкаара "Аԥсны аҩызцәа рлига".
Sputnik акорреспондент Бадраҟ Аҩӡба арадиоефир аҿы еиҭеиҳәеит иахьа аҳҭнықалақь аҿы акоммуналтә усбарҭақәа русзуҩцәа имҩаԥыргоз аусурақәа ртәы.
Абҵара 12 асааҭ 11:00 рзы Sputnik амультимедиатә пресс-центр аҿы имҩаԥысраны иҟоуп афонд "Ашана" хылаԥшра знаҭо ахәыҷқәа рыцхырааразы ансамбль "Ерцахә" имҩаԥнагараны иҟоу агәыҳалалратә концерт иазку апресс-конференциа.
Шәача, Адлертәи араион аҿы амаланыҟәарныҟәцаҩ дисит BMW аԥсҟы зкыз ахаҵа. Амаланыҟәа иақәтәаз аҭыԥ аҟны иԥсҭазаара далҵит.
Аҟәатәи аӡҭарчы 2008 шықәса рзы ақалақь ахадара қьырала афирма "Аквастройинвест" ианаҭеит. Уи аремонт-еиҭашьақәыргыларатә усурақәа 2011 шықәса рҟынӡа ихдыркәшар акәын.
Абҵара 11 Адунеизегьтәи афымцеиҷаҳара амш ҳәа иԥхьӡоуп. "Амшынеиқәафымцамч" афилиал "Афымцаҭира" аиҳабы Инал Лазба арадио Sputnik Аԥсны аефир аҿы еиҭеиҳәеит афымца аиҷаҳара шхымԥадатәиу.
Баҭал Ҷежьиа Абокс азы адунеизегьтәи аиҿкаара (WBO) аверсиала аҿар рыбжьара иреиӷьу ҳәа ахьӡ азы ақәгылара мҩаԥигараны дыҟоуп абҵара 14, 2019 шықәса рзы.
Аҟәатәи ахыҵырҭаҿы амцакра арцәаразы Аԥсны АҶА урыстәылатәи рколлегацәа ацхыраара ҟарҵарц азы аилацәажәарақәа мҩаԥыргоит.
Амеломанцәа рсиахь иаҵанакит 31 музыкатә композициа. Изазҵааз ауаа ргәаанагарала, урҭ ашәақәа ахаангьы ргәы рықәԥҵәаӡом.
Шьамтәыла ахада Башар Асад ателеканал RT аинтервиу аҭо ахҳәаа аиҭеит шьамтәыла-урыстәылатәи "ҩынтәтә жәылареи", ЕААи Шьамтәылеи реизыҟазаашьеи, ахимикатқәеи, ШьАР аҟны "аргәаҟратә" ҟәшақәеи иара убасгьы Шәачеи Женевеи аиҿцәажәарақәеи.
Агастрольқәа ирыцу аџьабааи агәыхыҭхыҭреи ртәы арадио Sputnik аефир аҟны еиҭеиҳәеит Искандер ихьӡ зху Аҳәынҭқарратә аурыс драматә театр актиор, арежиссиор Џьамбул Жорданиа.
Шәача, жьҭаара 22 рзы Урыстәылеи Ҭырқәтәылеи рнапы еицаҵарҩит Шьамтәыла аҭагылазаашьа аҭышәныртәаларазы аусеицураз амеморандум.
Аинформациатә маҵзуреи арадиои Sputnik Аԥсны ишәыднагалоит ҳреспубликаҿы абҵара 11-17 рзы иҟалараны иҟоу акультуратә уснагӡатәқәа реиқәыԥхьаӡа.
Арадио Sputnik Аԥсны арубрика "Аҭоурых иагәылаҵәаху" аҟны шәара еилышәкаар ауеит ҳмузеиқәа рҟны иӡыргоу аекспонатқәа, амаҭәарқәа еиҭарҳәо аҭоурых атәы.
Абиблиа ишаҳәо ала, ауаҩы аҭакԥхықәра идуп инапы иаиршьцылаз "иашьцәа еиҵбацәа" рзы. Аха зегьы инаҳагӡома анцәа иҳадиҵаз ауалԥшьа? Абри азҵаара аҭак ҟаҵо, иахьа ишәзеиҭасҳәоит адунеи ҳацеиҩызшо аԥстәқәеи аԥсаатәқәеи сыԥсҭазаара аԥшшәы шахарҵо, ишдырлахҿыхуа атәы.
Ауаҩы ихьӡи ихьымӡӷи аԥсыуала ишааирԥшуеи аԥсуареи азакәани реиҿыбаареи, мамзаргьы "ԥсыуала" зус зыӡбо ауаажәлар рыҩнуҵҟа "азакәан ара иаҭыԥума, аԥсуара азакәантә мчы аҭатәызар" ҳәа азҵаара ықәлыргылоит Sputnik аколумнист Есма Ҭодуа.
Абҵара 10 Аԥсны амилициа иамшуп. Иахьатәи аамҭазы тәанчара иҟоу, аха акыр шықәса Аҟәа аҳәынҭавтоинспециаҿы инспекторс аус зуаз, Агәымшәаразы амедал занашьоу Оҭар Сақаниа арадио Sputnik Аԥсны аефир аҿы еиҭеиҳәеит ари азанааҭ иацу аҭакԥхықәра атәы.
36 шықәса амилициа иазааԥсахьоу, иахьа Аҩнуҵҟатәи аусқәа рминистр иабжьгаҩ еиҳабыс иҟоу, Асовет еидгыла аамҭақәа раан аполковник ичын заухьаз Леонид Хәаҭхәаҭ-иԥа Габлиа иаҳзеиҭеиҳәеит азинхьчаратә усбарҭақәа рҟны иусура атәы.
Аԥҳәыс илусӡами? Избан аҳәынҭқарра анапхгараҭараҿы аҳәса маҷны изыҟоу, рхала аиҳабыра рҭахыму, рнеира иаԥырхагоу? Абри атәы иалацәажәоит Емма Гамсаниаԥҳаи Аида Чачхалиаԥҳаи адырраҭара "Коӷониаԥҳа лымҩаду" аҟны.